**VÁLLALKOZÁSI SZERZŐDÉS**

*- zöldterületek karbantartására -*

amely létrejött egyrészről

**Balatonszepezd Község Önkormányzata**

székhely: 8252 Balatonszepezd, Árpád u. 27.

adószám: 15734257-2-19

bankszámlaszám: 11748069-15734257

képviseli: Bíró Imre polgármester

mint Megrendelő, (a továbbiakban: **Megrendelő**)

másrészről

**Tóth Dávid egyéni vállalkozó**

székhely: 8251 Zánka, Kossuth u. 12.

nyilvántartási szám: 53899691

adószám: 69935606-1-51

bankszámlaszám: 11773487-01080627

mint vállalkozó (a továbbiakban **Vállalkozó**)

(a továbbiakban külön-külön, mint Fél, együttesen, mint Szerződő felek/Felek) között alulírott helyen és napon az alábbi feltételek szerint.

**Preambulum:**

Balatonszepezd Község Önkormányzata a község zöldterületeinek karbantartását vállalkozási szerződés útján látja el.

A képviselő-testület 31/2022. (III.18.) Bsz. önkormányzati határozatával Vállalkozó ajánlatát elfogadta.

**I. A Szerződés tárgya**

1. Megrendelő megrendeli, Vállalkozó a jelen szerződés aláírásával vállalja a jelen szerződésben meghatározott feladatok teljesítését a Megrendelő közigazgatási területén található, a Megrendelő tulajdonában és használatában lévő ingatlanok vonatkozásában.

**2. A vállalkozási tevékenység Balatonszepezd zöldterületeinek karbantartására irányul:** a gyep területek fűnyírása, utak űrszelvényének kaszálása, a nyesedék és zöld-hulladék elszállítása, a területen található fákat érintő kezelési, karbantartási munkák elvégzése, az illegálisan lerakott szemét gyűjtése, beszállítása az önkormányzati gyűjtőkbe, őszi lomb gyűjtése, elszállításaa Vállalkozó 2022. március 1-jén kelt ajánlatában rögzített önkormányzati tulajdonú területeken, az ajánlatban megjelölt díjszabás alapján.

3. Vállalkozó ajánlata jelen szerződés elválaszthatatlan melléklete.

4. Vállalkozó a melléklet szerinti feladatokat teljes körben, a szerződés időtartama alatt, szükség szerint munka-, pihenő- és ünnepnapokon is ellátja.

**II. Felek jogai és kötelezettségei**

1. Megrendelő vállalja, hogy a feladatok ellátását befolyásoló eseményekről, azok bekövetkezését megelőzően 1 munkanappal írásban (elektronikus levélben) értesíti Vállalkozót. A tényleges elszámolás a tételesen megrendelt és Vállalkozó által ténylegesen teljesített feladat alapján utólagosan történik.

2. Vállalkozó kötelezi magát, hogy a jelen szerződés szerinti feladatokat az 1. számú mellékletben és a jelen szerződésben foglaltaknak megfelelően, a szükséges szakemberek és technikai eszközök folyamatos rendelkezésre állásának biztosításával, a jogszabályi és egyéb szakmai szabályok előírásának betartásával, valamennyi szükséges engedély birtokában látja el.

3. Amennyiben a feladat végrehajtását a szerződés szerint Vállalkozó biztosítani nem tudja és e körülményt a Megrendelő felé írásban jelzi, úgy Megrendelő jogosult a szerződés érvényessége alatt adott feladathoz más Vállalkozó igénybevételére. Vállalkozó ezen körülményre hivatkozással kártérítésre nem tarthat igényt, és annak jogi úton történő érvényesítéséről e szerződés aláírásával lemond.

4. Megrendelő köteles Vállalkozó megfelelő teljesítését elfogadni, továbbá teljesítés esetén a vállalkozási díjat a jelen szerződésben foglaltak szerint részére megfizetni.

5. Vállalkozó kijelenti és szavatolja, hogy megfelelő források állnak rendelkezésére a jelen szerződés teljesítésére, amelynek aláírásával érvényes és végrehajtható kötelezettségei keletkeznek.

6. Megrendelő a feladatok ellátását jogosult ellenőrizni és annak mindenkori állásáról a Vállalkozótól információt kérni. Vállalkozó a Megrendelő utasítása szerint köteles eljárni azzal, hogy az utasítás nem terjedhet ki az ellátandó tevékenység megszervezésére, és nem teheti a Vállalkozó számára a teljesítést terhesebbé. Ha Megrendelő célszerűtlen vagy szakszerűtlen utasítást ad, Vállalkozó köteles őt erre figyelmeztetni. Ha Megrendelő a figyelmeztetés ellenére utasítását fenntartja, Vállalkozó a szerződéstől – kártérítési és költségtérítési kötelezettség nélkül – elállhat, vagy a feladatot a Megrendelő írásba foglalt utasításai szerint és a Megrendelő kockázatára elláthatja. Vállalkozó felhívja a Megrendelő figyelmét, hogy köteles megtagadni az utasítása teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.

7. Megrendelő köteles mindazon tényt, információt, adatot vagy dokumentumot megfelelő időben Vállalkozó rendelkezésére bocsátani, amelyek a jelen szerződés szerződésszerű teljesítéséhez szükségesek.

8. Feleket a jelen szerződés hatálya alatt, különösen a tájékoztatás terén, fokozott együttműködési kötelezettség terheli. Megrendelő e kötelezettsége keretében köteles a Vállalkozóval, illetve a nevében eljáró vagy a teljesítésben érintett egyéb szervezetekkel, személyekkel folyamatosan, a jelen szerződésben meghatározott feltételek szerint együttműködni.

9. Felek kötelesek egymást haladéktalanul tájékoztatni minden olyan körülményről, amely a szerződés teljesítését érinti, különösen azokról, amelyek a szerződés teljesítését akadályozhatják, vagy veszélyeztethetik. Megrendelő az értesítés elmulasztásából vagy késedelmes teljesítéséből eredő kárért teljes felelősséggel tartozik. Amennyiben a szerződés teljesítése során bármikor a Vállalkozó számára olyan körülmény áll elő, amely akadályozza az időben történő teljesítést, úgy Vállalkozó haladéktalanul értesíti a Megrendelőt.

10. Vállalkozó alvállalkozó igénybevételére **nem** jogosult.

11. Vállalkozó felelős a képviselője, alkalmazottja által okozott károkért. Károkozás esetén a Megrendelő és a Vállalkozó kár felvételére megbízott képviselőjével jegyzőkönyvet vesz fel, amely tartalmazza a pontos káreseményt és az okozott kár mértékét. Megrendelő a nem rendeltetésszerű használatból eredő károkért teljes (anyagi) felelősséget vállal. Felek megállapodnak, hogy az eseményt követő 8 (nyolc) napon belül az esetleges kártérítés/kötbér összegével teljes körűen elszámolnak.

12. Vállalkozó feladata az 1. pontban meghatározott munkák elvégzésének megkezdése a megrendelés, vagy probléma felmerülésétől és Megrendelő jelzésétől számított legalább 24 órán belül. A rendelés menetét jelen szerződés 2. számú melléklete tartalmazza, melyre tekintettel Megrendelő kifejezetten nyilatkozza, hogy nevében a megrendelés leadására a jelen szerződésben megnevezett személy közvetlenül jogosult.

**III. Vállalkozási díj, fizetési feltételek**

1. Vállalkozót a jelen szerződés szerinti feladatok elvégzésének esetére a mindenkori megrendelés ellenértékének megfelelő vállalkozási díj illeti meg. A szerződés időtartama alatt a vállalkozási díjak az 1. mellékletben rögzítettek, melyre Vállalkozó árgaranciát vállal.

2. Vállalkozó havonta utólag jogosult számlát kiállítani Megrendelő részére. A vállalkozási díjat Megrendelő a megküldött számla *kézhezvételétől számított 15 napon* belül köteles átutalással kiegyenlíteni. Pénzügyi teljesítésnek az a nap minősül, amikor a megfelelő összeg Vállalkozó számláján jóváírásra került. A számlát a Megrendelő nevére és alábbi címére kell megküldeni: Balatonszepezd Község Önkormányzata (8252 Balatonszepezd, Árpád u. 27.)

3. Amennyiben Megrendelő fizetési késedelembe esik, Vállalkozó a Ptk. szerinti késedelmi kamatra jogosult.

**IV. Szerződés hatálya**

1. Szerződő felek a jelen szerződést **2022. április 1.** napjától **2022. november 30.** napjáig határozott időtartamra kötik.

2. Felek megállapodnak, hogy a jelen szerződés megszűnik:

* 1. a Felek írásban rögzített közös megegyezésével,
	2. bármelyik fél rendes felmondásával,
	3. súlyos szerződésszegés miatti rendkívüli felmondással
	4. Vállalkozó e célú tevékenységének megszűnésével.

3. Jelen szerződést bármelyik fél jogosult indokolás nélkül, kártérítési és költségtérítési igény nélkül 30 napos felmondási idővel megszüntetni.

4. Felek a szerződés bármilyen módon történő megszűnését vagy megszüntetését követően legkésőbb 30 napon belül egymással elszámolnak.

5. A jelen szerződést bármely Fél súlyos szerződésszegése esetén a másik Fél azonnali hatállyal írásban – indokolás mellett – felmondhatja. Súlyos szerződésszegésnek minősül különösen:

Megrendelő részéről:

a) ha önhibájából a jelen szerződésben meghatározott feladatok elvégzéséhez szükséges információkat Vállalkozó felhívása ellenére sem szolgáltatja

b) a Megrendelő a vállalkozási díj fizetésével 30 napot meghaladó késedelembe esik.

Vállalkozó részéről:

a) ha a jelen szerződés szerinti megrendelői elvárásokat nem vagy csak részben teljesíti (mennyiségi, minőségi kifogás), és ezt Megrendelő 2 alkalommal történő írásbeli figyelmeztetése ellenére sem orvosolja

b) ha nem biztosítja a jelen szerződés teljes időtartama alatt a meghatározott személyeket, feltételeket.

**V. Nyilatkozatok**

1. Vállalkozó kijelenti, és szavatolja, hogy

1. megfelelő források és technikai háttér áll a rendelkezésére a jelen szerződés teljesítésére, amelynek aláírásával érvényes és végrehajtható kötelezettségei keletkeznek;
2. a jelen szerződés teljesítéséhez kapcsolódó tevékenységét a legnagyobb szakmai és üzleti gondossággal, a legjobb tudása szerint, a vonatkozó ágazati jogszabályok, hatósági előírások és szakmai szervezeti állásfoglalások figyelembevételével, továbbá valamennyi jogszabály által megkívánt hatósági engedély birtokában végzi;
3. és rendelkezik a jelen szerződés teljesítéséhez szükséges szaktudással, megfelelő eszközökkel és szakemberekkel és a szerződés teljes időtartama alatt rendelkezni is fog.

2. A Megrendelő kijelenti és szavatolja, hogy

1. megfelelő források állnak rendelkezésére a jelen szerződés teljesítésére, amelynek aláírásával érvényes és végrehajtható kötelezettségei keletkeznek;
2. a megrendeléseket, módosításokat jelen szerződésben meghatározott feltételek szerint, határidőben megküldi Vállalkozó részére.

**VI. Egyéb rendelkezések**

1. Szerződő felek rögzítik, hogy a jelen szerződés bármilyen módosítása kizárólag írásban érvényes.

2. Valamennyi, a jelen szerződéssel kapcsolatos értesítés írásban, magyar nyelven történik, amelyet vagy személyesen kézbesítenek vagy e-mailben, illetve postával küldenek meg az érintett címzettnek az alábbi címekre.

Megrendelő értesítési címe: 8252 Balatonszepezd, Árpád u. 27.

Kapcsolattartó: Bíró Imre polgármester

E-mail cím: hivatal@balatonszepezd.hu

Telefon: 06-30/330-1211

Vállalkozó értesítési címe: 8251 Zánka, Kossuth u. 12.

Kapcsolattartó személy: Tóth Dávid

E-mail cím: tothdavid9922@gmail.com

3. Megrendelő köteles a szerződés teljesítése során tudomására jutott üzleti titkot a Szerződés időtartama alatt, továbbá annak bármely okból történő megszűnése esetén időbeli korlátozás nélkül megőrizni.

4. Felek kijelentik, hogy a jelen szerződés megkötésére megfelelő felhatalmazással rendelkeznek, továbbá részükről a jelen szerződés aláírása nem eredményezi más egyéb szerződés vagy jognyilatkozat megsértését.

5. Felek kijelentik, hogy a Ptk. 6:87. § (1) bekezdésére figyelemmel a jelen megrendelés a szerződés tárgyát képező jogviszonnyal kapcsolatos valamennyi feltételt tartalmazza.

6. Felek megállapodnak abban, hogy a jelen szerződés bármely részének az érvénytelensége nem vonja maga után az egész szerződés érvénytelenségét, kivéve, ha az érvénytelen rész hiányában a felek eredetileg sem kötötték volna meg a jelen szerződést.

7. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.) valamint a vonatkozó egyéb magyar jogszabályok rendelkezései irányadóak.

8. Szerződő felek megállapodnak abban, hogy jelen szerződésből eredő jogvitáikat elsősorban békés úton, közös megegyezéssel rendezik. Ellenkező esetben Felek kikötik a Veszprémi Járásbíróság illetékességét.

A Szerződő Felek a jelen szerződést, annak elolvasása és értelmezése után, mint akaratukkal mindenben megegyezőt, jóváhagyólag írták alá. A jelen szerződést felek három példányban írják alá, amelyből kettő a Megrendelőt, egy a Vállalkozót illeti meg.

Balatonszepezd, 2022. március 24.

|  |  |
| --- | --- |
| ……………………………..**Balatonszepezd Község Önkormányzata**Biró Imre polgármesterMegrendelő | ……………………………..**Tóth Dávid „e.v.”**Vállalkozó |

Pénzügyi ellenjegyzés: Zánka, 2022. március 23.

|  |  |
| --- | --- |
|  | ……………………………..**Parrag Éva**pénzügyi ügyintéző |

Mellékletek:

* + - 1. számú melléklet: Vállalkozó árajánlata
			2. számú melléklet: Rendelés és számlázás menete

***1. melléklet***

**Vállalkozó árajánlata**

|  |  |
| --- | --- |
| **Közterület megnevezése** | **Ft/alkalom** |
| 71 sz. főút zánkai oldal községtáblától a Viriusz utcáig 71-es mindkét oldala (buszmegálló) | 35.000 |
| Viriusz utca melletti árok, szegély fűnyírása | 15.000 |
| Villasor É-D-i oldal és a Viriuszi emlékmű park | 30.000 |
| Halász út mindkét oldala Zánkáig + park | 30.000 |
| Viriusz u. – Petőfi u. 71 sz. főút északi oldala | 30.000 |
| Petőfi u. – Tenisz pályáig 71 sz. főút É-i oldala | 25.000 |
| Tenisz pálya – Árpád u. 71 sz. főút fölötti rézsű kaszálása, járda, növények | 30.000 |
| Panoráma sétány fűnyírás, templom alatti rész iszalag mentesítése | 60.000 |
| Temető tartalék terület | 15.000 |
| 71.sz. főút É-i oldala az Árpád utca Révfülöp u. között | 30.000 |
| Vasútállomástól Szepezd vége tábláig 71 sz. főút vasút közötti árok fű-sövény | 30.000 |
| Kerteki út és a Nyár utca mindkét oldala | 45.000 |
| Árpád út mindkét oldala falun kívül Szepezd-Szepezdfürdő között | 50.000 |
| Park u. telkek | 10.000/telek |
| Biciklis út mindkét oldala Balatonszepezd, Révfülöp utca-Csuki utcáig | 50.000 |
| Szepezdfürdő buszmegállók, Rovásírás oszlop-tér fűnyírása | 10.000 |
| Forrás u.-i 7 db önkormányzati telek | 10.000/telek |
| Lomb utcai telek | 10.000/telek |
| Halász u.-i közpark bérlemény  | 15.000 |

***2. melléklet***

**Rendelés és számlázás menete**

* Megrendelő részéről a polgármester jelzi Vállalkozó felé a karbantartási feladatok szükségességét;
* A polgármester ugyanezen tartalmú jelzése alapján az igazgatási ügyintéző elkészíti az írásos megrendelést, melyet a polgármester aláírását követően elektronikus levél formájában megküld Vállalkozó részére.
* Vállalkozó a megrendelés alapján elvégzett munkákról havonta utólag számlát állít ki, melyet haladéktalanul benyújt a Megrendelőhöz.
* Az elvégzett feladatokat a polgármester ellenőrzi.
* Az elvégzett munka nem megfelelősége esetén azt haladéktalanul jelzi a Megrendelő képviselője, valamint a Vállalkozó felé írásban, elektronikus levélben.
* Megrendelő a megfelelő minőségben elvégzett feladat és a megküldött átutalásos számla alapján a vállalkozási díjat a számla *kézhezvételétől számított 15 napon* belül köteles átutalással kiegyenlíteni Vállalkozó bankszámlájára történő utalással.